ArtRave: The Artpop Ball Tour

ArtRave: The Artpop Ball Tour (artRAVE: The ARTPOP Ball), ամերիկացի երգչուհի Լեդի Գագայի չորրորդ համաշխարհային համերգային շրջագայությունը՝ հօգուտ նրա Artpop երրորդ ստուդիական ալբոմի։ Շրջագայությունն սկսվել է 2014 թվականի մայիսի 4-ին Ֆլորիդա նահանգի Ֆորտ-Լոտերդեյլ քաղաքում։ Իր համերգային շրջագայության կառուցվածքը նա վերցրել է ArtRave-ից, որը ծրագրել է երգչուհի և նկարչուհի Ջեֆ Կունսը։

ArtRave-ի ժամանակ. The Artpop Ball Tour Լեդի Գագան այցելել է քաղաքներ, որտեղ Born This Way Ball Tour համերգային շրջագայության շրջանակներում նշանակված համերգները չեղյալ են հայտարարվել երգչուհու ստացած վնասվածքի պատճառով։ Մինչ համերգային շրջագայության սկսելը Գագան անցկացրել է շոու, որը բաղկացած է եղել յոթ համերգներից Roseland Ballroom-ում, նաև ելույթ է ունեցել Տեխասի SXSW փառատոնի ժամանակ։ Համերգային շրջագայության ժամանակ բեմը ներկայացրել է սպիտակ ամրոց-քարանձավ։

Համերգային շրջագայության գովազդի համար Լեդի Գագան համագործակցել է Մեծ Բրիտանիայի երկրորդ հեռախոսային ցանցի և ամերիկյան Աբսոլյուտ բրենդի հետ։ Տոմսերի վաճառքի մեծ ցուցանիշի շնորհիվ Գագան ավելացրել է ևս մի քանի համերգներ։
Տոմսերի վաճառքի ցածր ցուցանիշի վերաբերյալ ասեկոսեները հերքվել են Live Nation-ի ներկայացուցիչ Արթուր Ֆոգելի կողմից։

Նախադրյալներ 

Artpop ալբոմի թողարկումից առաջ Գագան Նյու-Յորքում անցկացրել է փակ միջոցառում, որին ներկայացվել են երգեր ալբոմից և արձաններ, որոնք ստեղծել է Ջեֆֆ Կուսը։ Համերգային շրջագայության հիմքում ընկած է եղել այդ շոուն։ ArtRAVE: The ARTPOP Ball Tour-ում երգչուհին այցելել է այն բոլոր քաղաքներ, որոնցում չեղյալ են հայտարարվել նախորդ շրջագայության համերգները։

artRAVE: The ARTPOP Ball հրաշալի համերգային շրջագայության առաջին համերգի ժամանակ (Ֆորտ-Լոդերդեյլ քաղաքում) կուլիսների հետևում Լեդի Գագան երկրպագուներին պատմել է, որ նա չի պատրաստվում այցելել Լատինական Ամերիկա նոր շրջագայությունով։ Գագան նախընտրում է այս անգամ անցկացնել ավելի փոքր համերգային շրջագայություն, որպեսզի պահպանի իր առողջությունը և ժամանակ ունենա հաջորդ նախագծերին պատրաստվելու համար։ Բայց 2014 թվականի հունիսին համացանցում հայտնվեցին ասեկոսեներ այն բանի մասին, որ Գագան, միևնույն է, այցելելու է Լատինական Ամերիկա։

Մինչ համերգային շրջագայության սկսվելը Լեդի Գագան ելույթ է ունեցել Տեխասի փառատոնի ժամանակ։ Համերգը հովանավորվել է Born This Way Foundation-կողմից։ Ելույթը ենթարկվել է լուրջ քննադատության՝ կապված «Swine» երգի համարի կատարման հետ։ Կատարման ժամանակ բեմ է դուրս եկել նկարչուհի Միլլի Բրաունը, որը երգչուհու վրա է նետել կանաչ և կարմիր ներկեր։ Որոշ երկրպագուներ կատարումը համարել են Բուլեմիայի պրոպագանդա։ Սակայն և՛ Միլլին, և՛ Գագան անվանել են դա արվեստի խռովություն, բայց ոչ մարսողության խանգարում։

Համերգի բնութագիրը 

Շոուն սկսվում է միջերգով, որի ժամանակ բեմում կատարվում է պարային համար փուչիկներով։ Լեդի Գագան հայտնվում է բեմի տակից ոսկե լողազգեստով, թևերով և «Կունսի գնդով» կրծքի վրա և սպիտակ «կառա» կեղծամով (որոշ համերգների ժամանակ օգտագործվել է հագուստ, որը նման է «Applause»-ի ժամանակ օգտագործված հագուստին, թևերը «թիթեռ» և դռեդլոկ կեղծամ)։Նա սկսում երգել «Artpop» և «G.U.Y.» երգերը, հանելով թևերը և օգտագործելով տեսահոլովակի պարը։ «G.U.Y»-ից անցնում է «Donatella»-ի։ Հետո Գագան կատարում է «Fashion!» երգը դաշնամուրի առջև։ Հետո երգչուհին լքում է բեմը հագուստը փոխելու համար։ Հաջորդ մասն սկսվում է «Venus» երգից, որի ժամանակ բեմից «աճում են» փչովի ծաղիկներ։ Գագայի հագին ծովի խեցիներից պատրաստված բիկինի է, որը նման է նրա հագի զգեստին iTunes Festival-ի ժամանակ, և ծավալային խարտյաշ կեղծամ։ Փոքր ճառից հետո սկսվում է «Manicure» երգը և «Cake Like Lady Gaga» երգի վերափոխված տարբերակը։ Գագան անհետանում է կերպարի հաջորդ փոփոխման համար և որոշ ժամանակ անց վերադառնում է սպիտակ հագուստով և կարճ սպիտակ կեղծամով։ Կատարվում են հատվածներ «Just Dance», «Poker Face» և «Telephone» երգերից։ «Just Dance»-ի կատարման համար օգատգործվում է ստեղնակիթառ, որը ունի ծովաձիուկի տեսք։ Հետո հագուստը փոխվում է։

Սկսվում հաջորդ գործողությունը, որի ժամանակ Գագայի հագին բաց կապույտ լողազգեստ է փչված շոշափուկներով՝ որպես շլեյֆ, և գլխարկ (նաև օգտագործվել է հագուստի սև և սև-սպիտակ տարբերակները)։ Կատարվում է հատվածներ «Partynauseous» և «Paparazzi» երգերից։ Հետո երգչուհին հանում է «շոշափուկները» և մնում է միայն լողազգեստով։ Պարողները բեմ են բերում թափանցիկ գահ՝ նման «հրեշի թաթի», որի վրա Գագան երգում է «Do What U Want» երգը։ Հետո թափանցիկ «գահը» փոխվում է պողպատագույն «գահի», որը տեղադրված է բարձրացող ցիլինդրային հարթակի վրա։ Բեմի վրայով Գագան մոտենում է դաշնամուրին և կատարում է «Born This Way» երգի ակուստիկ տարբերակը՝ երգրպագուներից մեկին կանչելով բեմ։ Հանրության հետ կարճատև զրույցից հետո սկսվում է «Jewels n' Drugs» երգը, որի վերջում Գագան անհետանում է բեմի տակով։

Գագան հայտնվում է բեմի վրա սև լատեքսային տոպիկով և լոսինաներով (հունիսի 26-ից փոխվել է բաց սև լողազգեստի լատեքսային ժապավեններից) և կանաչ կեղծամով։ Սկսվում է «Aura» երգը, որից հետո գլխավոր բեմում հայտնվում է կարմիր բազկաթոռ, որի վրա կատարվում է «Sexxx Dreams» երգը։ Հետո պարողների բերած սպիտակ աթոռների վրա կատարվում է «Mary Jane Holland» երգը, որի ավարտից հետո երգվում է «Alejandro»: Գագան ասում է, որ պետք է փոխի իր հագուստը և գործիքային «Ratchet» հատվածում փոխում է նախկին սև հագուսը վառ կարճ զգեստով, ժապավենով կապված դռեդներից կեղծամով և մորթե կոշիկներով։ Սկսվում է «Bad Romance» երգը, որից հետո սկսվում է «Applause» երգը։ Գագան հանում է իր կիսաշրջազգեստը, մնում է վարտիքով և սիլիկոնե տոպիկով։ Կատարվում է «Swine» երգը, որի ժամանակ բազմության մեջ թնդանոթից կրակում են փափուկ խաղալիքներ։ Գագան լքում է բեմը՝ հագուստը վերջին անգամ փոխելու համար, և հայտնվում է սպիտակ երկար կեղծամով և սպիտակ զգեստով։ Կատարվում է «Gypsy» երգը։ Երգչուհին անցնում է դաշնամուրի մոտից դեպի գլխավոր բեմ և ավարտում է համերգը։

Համերգի ձայնագրումը 
2014 նոյեմբերի 17-ին Twitter սոցիալական կայքում երգչուհին երկրպագուների հայտնել է վերջին համերգի հեռարձակման մասին, որը կանցկացվի նոյեմբերի 24-ին Փարիզում։ Հեռարձակումը տեղի է ունեցել LIVE NATION-ի և Yahoo! Live-ի աջակցությամբ։

Երգացանկ 
1. «Artpop»

2. «G.U.Y.»

3. «Donatella»

4. «Fashion!» (կատարվել է մայիսի 4-ից մինչև հունիսի 26-ը)

5. «Venus»

6. «Manicure»

7. «Cake Like Lady Gaga» (կատարվել է մայիսի 4-ից մինչև հունիսի 26-ը)

8. «Just Dance»

9. «Poker Face»

10. «Telephone»

11. «Partynauseous»

12. «Paparazzi»

13. «Do What U Want»

14. «Born This Way»

15.«Dope» (կատարվել է օգոստոսի 2-ից)

16. «Jewels n' Drugs»

17. «The Edge of Glory» (կատարվել է հուլիսի 9-ից)

18. «Judas» (կատարվել է հուլիսի 9-ից)

19. «Aura»

20. «Sexxx Dreams»

21. «Mary Jane Holland»

22. «Alejandro»

23. «Ratchet»

24. «Bad Romance»

25. «Applause»

26. «Swine»

27. «Gypsy»

Ամսաթվեր

Ծանոթագրություններ 

Լեդի Գագայի համերգային շրջագայություններ